
De ce strânge românul cureaua? Pentru ca banii din PNRR să stea 
necheltuiți. Justificarea halucinantă a lui Câciu 


Adrian Câciu, ministrul Fondurilor Europene, a venit cu o exlicație halucinantă 
pentru care banii din PNRR stau necheltuiți. 


Reamintim, statul a obligat românii, prin taxe și impozite suplimentare, să strângă 
cureaua tocmai pentru care UE să vizereze aceste sume, pe care Guvernul ar fi trebuit să 
le folosească pentru diferite proiecte de infrastructură, de exemplu. 


Bani la „saltea” pentru stabilizarea cursului valutar? 


Adrian Câciu a spus că nu se pierd bani din cererea de plată numărul 3, iar fondurile 
europene primite până acum și care nu au fost cheltuite ajută la stabilitatea cursului 
valutar. 


El a afirmat că toţi banii europeni și alte surse de valută „ajută la stabilitatea cursului 
valutar, la lichiditatea din piaţa financiară, pentru că de banii aceștia nu se 
folosește doar piața valutară, nu numai statul român. 


Se folosește și piaţa bancară. Nu doar banii din PNRR, toată valuta României, din 
orice sursă ar fi ea, are un efect benefic asupra pieței financiare”. 


Cum primește România banii din PNRR? 
Adrian Câciu a expus etapele în care vin banii europeni. 


„PNRR-ul României a fost făcut în felul următor. În primii doi ani primim mai 
mulți bani decât cheltuim, pentru a avea ca un fel de buffer, Comisia urmând 
apoi să îţi dea mai putini bani, tu făcând în acest timp angajamente pentru 
contracte, pentru că primii doi ani îi pliezi pe contracte, trebuie să faci contracte, 
achiziţii, licitaţii care știți foarte bine că durează, și practic stai cu banii în cont”, 
a zis Câciu la Digi24. 


